Yerba di Caña

Taxonomia 
E especie a wordo describi científicamente na 1805 pa e naturalista Britanico Joseph Banks den 'Annals of Botany', volumen 2 y publica pa e naturalista Aleman Karl Dietrich Eberhard König.Diferente autor, entre cual Joseph Banks, Annals of Botany, vol. 2, London, Karl Dietrich Eberhard König y John Sims, 1805, 600 p.

 Distribucion 
E especie tin un area di distribucion amplio den henter Lama Caribe; cubriendo Golfo di Mexico, estado di Florida y e islanan di Bermuda, costanan di Centro America, en particular Belize, Bahamas y otro islanan Caribense te e costanan Caribense di Sur America den Colombia y Venezuela y riba e Islanan ABC. 

 Descripcion 
Yerba di caña ta un mata tropical tipo perenial. E ta consisti di un rizoma largo, cu ta saca nudonan na algun punto. For di e nudonan ta sali e blachinan cu punta rondo, cu por alkansa 30 cm di largura y 2 cm di hanchura. E ta saca flor di color blanco-verde, algun biaha cu rasgo di color rosa sigui pa sacamento di semiya.

 Ecologia 
Thalassia testudinum y otro yerbanan di lama ta forma un di e ecosistemanan mas importante na mundo. E yerba di lama ta cuminda y luga di sconde pa un cantidad di bestia marino, incluyendo soldachi, algae y otro insectonan marino. E cunucu berde di yerba di lama ta yuda filtra awa, wanta carbono Pradonan di yerba di lama manera e yerba di cana ta di importancia pa nos ecosistema, DNM (2023), stabilisa e substrato y reduci erosion, por ehempel dor di su efecto controlado riba e olanan na costa, particularmente durante temporada di horcan.Student essays on economic values of nature of Bonaire, Pieter van Beukering &
Esther Wolfs, IMV (11 di december 2012) Na Aruba e especie ta clasifica como un di e matanan protehi pa ley.Landsbesluit bescherming inheemse flora en fauna op Aruba, AB 2017 nr. 48 (8 augustus 2017) Den Lac na Boneiro e veld di yerba marino ta wordo protehi como luga unda e tortuga ta bin pa come.Wees zuinig op het zeegras, Antilliaans Dagblad (11 di augustus 2023)

 Mira tambe 
 Matanan protehi na Aruba

 Link externo 
 Algaebase: Thalassia testudinum Banks ex König
 Biodiversity Heritage Library (BHL): Bibliography for Thalassia testudinum by Page
 National Center for Biotechnology Information (NCBI): Thalassia testudinum Taxonomy ID: 55497
 The IUCN red list of threatened species: Thalassia testudinum
 Mairne Species Identification Portal: Turtle-grass (Thalassia testudinum)
 Tropicos: Thalassia testudinum Banks & Sol. ex K.D. Koenig

Category:Flora